**Харолд 210908**

**Дәуіттің алыппен бетпе -бет келуі**

***«Ежелгі заманды есіңе алшы,***

***Өткен ұрпақтар туралы толғаншы,***

***Атаңнан сұрашы, ол саған айтып берер,***

***Қарттарыңнан сұрашы, олар түсіндірер.»***

***(Заңды қайталау 32:7)***

Ұзақ уақыт бұрын белгілі жазушы Уильям Шекспир былай деп жазды: «Біздің өмірімізді бақылап, оған мақсат беретін Құдай бар, сондықтан өмірімізді өзіміз жоспарлауға талпынайық». Тарихқа қарайтын болсақ, оның жазғаны расталады. Мәселе мынада, біз көбінесе өзіміздің, басқалардың қателіктерін ұмытып, ата-бабаларымыздың бұрын жіберген қателіктерін қайтадан жасаймыз.

Бұл Бетлехем деп аталатын яһудилер ауылында болды. Иә, біз Бетлехемді Иса туылған жер деп білеміз, бірақ Мәриям мен Жүсіп Назареттен кетіп, Бетлехемге келгенге дейін шамамен 1000 жыл бұрын Бетлехем төбесінде Есей есімді адам тұрған. Бүгін Бетлехемге барсаңыз, сонда сіз туристерге арналған, сувенирлермен толған ондаған дүкендерді көресіз, бірақ Есей кезінде бәрі басқаша болды.

Філістірлер, тонаушы тайпа, Исраилге шабуыл жасады және олардың қолында темір қарулар болғандықтан Газа, Ашкелон, Ашдод, Ғат сияқты қалаларды жаулап алды. Сонымен қатар, олар психологиялық соғыс жүргізді. Бойы шамамен 3 метр болған Ғолият есімді алып ер адам, Исраил әскерімен Ела алқабында кездесті. Айтпақшы, Дәуіт пен Ғолияттың заманында болған сол алқап әлі де бар. Бетлехемде тұратын Есей, өз ұлдарын еврейлердің әскеріне қызмет етуге жіберді.